“Lokomotiv” — “An-Nasr” 0:0. Matnli onlayn

Bugun, 4-may kuni futbol bo‘yicha Osiyo Chempionlar Ligasi guruh bosqichi bahslariga yakun yasaladi.
Bosqichning 6-tur uchrashuvlari doirasida shu kuni Toshkentning “Lokomotiv” jamoasi “Bunyodkor” stadionida BAAning “An-Nasr” klubini qabul qiladi, keyingi bosqichga chiqish imkoniyatidan butunlay mahrum bo‘lgan “Bunyodkor”ning o‘zi esa Qatarda “Laxviya” mehmoni bo‘ladi.
“Lokomotiv” OChLda kurashni davom ettirish uchun yaxshi imkoniyatga ega. “Daryo” internet-nashri toshkentlik “temiryo‘lchilar”ning “An-Nasr”ga qarshi o‘yinidan matnli onlayn uyushtiradi. O‘yin Toshkent vaqti bilan 20:00 da, matnli onlayni esa 19:45 da boshlanadi.